
Već duže vrijeme pokušavam se oženiti, ali bezuspješno. Uvijek se pojavi nekakva odbojnost, kod mene ili kod druge strane. Na kraju sam ustanovio da je u pitanju ***[sihr](https://pitajucene.com/search/sihr/questions/ "Pretraži pitanja o sihru")***. Učena mi je ***[rukja](https://pitajucene.com/search/rukja/questions/ "Pretraži pitanja o rukji")***, imao sam terapije itd., a uspjeh je bio djelimičan. Da li ću imati nagradu na onome svijetu ako se ne oženim a ostanem čedan?


* 
* 
* 
* 
* 
* 
* 

 
Da li ću imati nagradu na onome svijetu ako se ne oženim a ostanem čedan?

***[Brak](https://pitajucene.com/search/Brak/questions/ "Pretraži pitanja o braku")*** je Poslanikov, ﷺ, sunnet, a neki ga učenjaci smatraju čak obavezom. Neki su ***[ashabi](https://pitajucene.com/search/ashab/questions/ "Pretraži pitanja o ashabima")*** izjavili da se neće ženiti, pa ih je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, ukorio: *“Ko zapostavi moj sunnet, ne pripada mi!”* (Buharija i Muslim.)


Mislim da se trebaš hitno oženiti dobrom muslimankom i tako upotpuniti svoj ***[iman](https://pitajucene.com/search/iman/questions/ "Pretraži pitanja o Imanu")***. Lakše ćeš se nositi sa šejtanom i njegovom vojskom koja uznemirava Allahove štićenike na Zemlji. Ibn Mes’ud je govorio: “Kada bi moja supruga preselila poslije ikindija-namaza nastojao bih se oženiti do noći, jer bih se bojao da ne preselim te noći pa da sretnem Allaha neoženjen.” Po drugoj verziji, govorio je: “Kada bih bio neoženjen i znao da ću uskoro umrijeti, oženio bih se makar ne imao mogućnosti, bojeći se smutnje.” (Ibn Hazm, u djelu *El-Muhalla*, 10/25-26.)


Po predanju, Muaz b. Džebel tražio je na smrtnoj postelji: “Oženite me! Ne želim sresti Allaha neoženjen.” (Vidjeti: *El-Umm*, 5/42, od imama Šafije, *Es-Sunenul-kubra*, 6/452, *Marifetus-sunen*, 6/101, *El-Muhalla*, 10/26, i *Hulasatul-bedril-munir*, 2/148 od Ibn Mulekkina.)


Zbog sihra ne brini. Mnogi su muslimani pod njegovim utjecajem pa žive i obožavaju Allaha, bore se protiv šejtana i njegovih pristalica. Molim Allaha da ti pomogne i opskrbi te čednom i pobožnom ženom!


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


